2016 թ.-ին հաղորդվել էր, որ ֆուտբոլի Հայաստանի բարձրագույն խմբում հանդես եկող «Ուլիս» ակումբի գլխավոր մարզիչ Գագիկ Սիմոնյանը, թիմի պաշտպան Հայկ Հունանյանը, «Ուլիս-2»-ի ադմինիստրատոր Արա Ազարյանը եւ մարզչի օգնական Ռուբեն Առուշանյանը ձերբակալվել են: Հաղորդման մեջ ներկայացվել էր նաեւ ձերբակալության պատճառը. ՀՀ Ազգային անվտանգության ծառայության մարմինների կողմից իրականացված օպերատիվ գործողությունների արդյունքում բացահայտվել էր, որ 2015 թ.-ի նոյեմբերին հայաստանյան բուքմեյքերական գրասենյակներից մեկի աշխատակցի միջոցով, նրանք կատարել էին 1000-3000 դոլար խաղադրույքներ եւ, ապահովելով որոշ խաղերի կանխատեսելի արդյունքները, ստացել էին ապօրինի շահույթ: Հաղորդման մեջ հստակեցված էր, որ գումարը բաշխվել է այդ անձանց եւ առաձին ֆուտբոլիստների միջեւ: